**OBEC PETKOVCE**



**NÁVRH**

**VŠEOBECNE ZÁVÄZNÉ NARIADENIE**

**č..4/2024**

**o miestnom poplatku za komunálne odpady a drobné stavebné odpady**

**Návrh VZN**

Vyvesený na pripomienkovanie na úradnej tabuli a webovom sídle obce dňa: 22.11.2024

Lehota na predloženie pripomienok k návrhu VZN do (včítane): 06.12.2024

**VZN schválené** Obecným zastupiteľstvom v Petkovciach dňa:

**VZN vyvesené** na úradnej tabuli a webovom sídle obce dňa

**VZN zvesené** z úradnej tabule obce dňa:

**VZN účinné dňa:**

Obec Petkovce na základe ustanovení § 4 ods. 3 písm. c) a § 6 ods. 1 zákona č. 369/1990 Zb. o obecnom zriadení v znení neskorších predpisov a na základe ustanovení zákona č. 582/2004 Z.

z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

# vydáva

**Všeobecne záväzné nariadenie**

**č.4/2024**

**o miestnom poplatku za komunálne odpady a drobné stavebné odpady na území obce Petkovce**

**§1**

**Všeobecné ustanovenie**

Obecné zastupiteľstvo obce Petkovce podľa S 11 ods. 4 písm. g) zákona č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení, ktorým podľa 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhoduje o uložení miestneho poplatku za komunálne odpady a drobné stavebné odpady (ďalej len „poplatok") a podľa § 11 ods. 4 písm. e) zákona 369/1990 Zb. o obecnom zriadení v znení neskorších predpisov určuje náležitosti miestneho poplatku.

**§ 2**

**Poplatník**

Poplatok platí poplatník, ktorým je:

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len

„nehnuteľnosť"),

1. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
2. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.[[1]](#footnote-1)

**§3**

## **Sadzby poplatku a hodnota koeficientu**

1. Správca dane určuje paušálnu sadzbu poplatku pre fyzickú osobu, ktorou je osoba uvedená v 2 písm. a) tohto nariadenia 0,0685 eura za osobu a kalendárny deň.

**25 € za osobu a kalendárny rok**

1. Správca dane určuje sadzbu poplatku pre fyzickú osobu, ktorou je osoba uvedená v 2 písm.
   1. tohto nariadenia, za vážený množstvový zber drobného stavebného odpadu **0,043** eura za jeden kilogram drobného stavebného odpadu bez obsahu škodlivín.
2. Správca dane určuje sadzbu poplatku za nevážený množstvový zber komunálneho odpadu pre právnické osoby a podnikateľov, ktorými sú osoby uvedené v § 2 písm. b) a písm. c) tohto nariadenia
   1. 0,0087 eura za jeden liter odpadu pri zbere do nádob KUKA o objeme 110 alebo 120

## litrov,

1. 0,0090 eura za jeden liter odpadu pri zbere do nádob KUKA o objeme 240 litrov,

1. Správca dane určuje sadzbu poplatku za nevážený množstvový zber komunálneho odpadu 0,02728 eura za jeden liter odpadu pri zbere do plastových vriec a objeme 110 litrov.
2. Správca dane pre výpočet ukazovateľa produkcie komunálnych odpadov určuje hodnotu koeficientu 1.

**§ 4**

**Spôsob a lehota zaplatenia poplatku**

Poplatok platí poplatník bezhotovostným prevodom na účet alebo hotovostným vkladom na účet správcu dane v peňažnom ústave alebo v hotovosti pri platbách do 300,00 € do pokladnice Obecného úradu v Petkovciach na základe identifikačných údajov uvedených v rozhodnutí.

* 1. Lehotu zaplatenia poplatku paušálne za osobu a kalendárny rok a poplatku pri neváženom množstvovom zbere komunálneho odpadu stanoveného súčinom objemu zbernej nádoby, frekvencie vývozu a sadzby poplatku správca dane určí v rozhodnutí, ktorým sa poplatok vyrubuje každoročne na príslušné zdaňovacie obdobie.

* 1. Pri neváženom množstvovom zbere komunálneho odpadu frekvenciu vývozu a objem zbernej nádoby musí platiteľovi poplatku pri splnení oznamovacej povinnosti na vznik, zmenu alebo zánik odsúhlasiť správca dane. Ak v priebehu zdaňovacieho obdobia nastane skutočnosť, že objem zbernej nádoby, počet zberných nádob alebo frekvencia vývozu nepostačuje alebo prevyšuje množstvo produkovaného komunálneho odpadu, správca dane

po dohode s poplatníkom zmení druh zbernej nádoby, počet zberných nádob alebo frekvenciu vývozu.

* 1. Poplatok za vážený množstvový zber drobného stavebného odpadu zaplatí poplatník po zvážení množstva drobného stavebného odpadu na základe vážneho lístka.

1. Ak si poplatník podľa § 2 tohto nariadenia nesplní oznamovaciu povinnosť, poplatok od poplatníka v ustanovenej výške pre obec vyberá a za vybraný poplatok ručí vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí.[[2]](#footnote-2)

**§ 5**

**Podmienky a podklady na vrátenie poplatku**

1. Správca dane vráti poplatok alebo jeho pomernú časť poplatníkovi alebo osobe, ktorá za iného plní povinnosti poplatníka, ak zanikla povinnosť platiť poplatok v priebehu zdaňovacieho obdobia a poplatník túto skutočnosť oznámi v zákonom stanovenej lehote a preukáže podkladmi.
2. Podmienkou na vrátenie poplatku alebo jeho pomernej časti je doručenie žiadosti o vrátenie poplatku a predloženie podkladu potvrdzujúceho uvedenú skutočnosť (napr. potvrdenie o prihlásení na trvalý pobyt v inej obci, rozhodnutie o povolení vkladu vlastníckeho práva do katastra nehnuteľností, oznámenie o ukončení podnikateľskej činnosti na území obce Zlatník, doklad o ukončení nájomnej zmluvy). Ďalšou podmienkou na vrátenie poplatku alebo jeho pomernej časti je skutočnosť, že poplatník a osoby, za ktoré plní poplatkovú povinnosť, nie sú dlžníkmi Obce Petkovce.

**§ 6**

**Podmienky a podklady na zníženie a odpustenie poplatku**

1. Správca dane poplatok zníži na základe oznámenia a predložených podkladov poplatníkovi, ktorý sa viac ako 90 dní v zdaňovacom období nezdržiava alebo nezdržiaval na území obce Petkovce o 50 % zo sadzby uvedenej v § 3 bode 1. tohto nariadenia za preukázaný počet dní neprítomnosti v obci. Poplatník si v zmysle zákona nárok na zníženie poplatku uplatňuje za každé zdaňovacie obdobie zvlášť.

Podkladom na zníženie poplatku je:

a) potvrdenie o ubytovaní žiaka alebo študenta navštevujúceho školu so sídlom na území

## Slovenskej republiky, alebo

1. potvrdenie o štúdiu v zahraničí, alebo
2. potvrdenie od zamestnávateľa o dobe trvania práce mimo obce Petkovce (nie pracovná zmluva) s určením miesta výkonu zamestnania vrátane potvrdenia o ubytovaní, alebo
3. potvrdenie o prechodnom pobyte v inej obci vrátane dokladu o zapojení sa do systému zberu komunálneho odpadu za dané zdaňovacie obdobie a potvrdenie o úhrade poplatku v mieste prechodného pobytu, alebo
4. podklad, z ktorého jednoznačne a nespochybniteľne vyplýva počet dní neprítomnosti poplatníka v obci Petkovce.

Podklad musí byť vystavený v príslušnom zdaňovacom období a nie je možné nahradiť ho čestným vyhlásením poplatníka.

1. Správca dane poplatok odpustí na základe oznámenia a predložených podkladov poplatníkovi, ktorý sa počas celého zdaňovacieho obdobia zdržiava alebo zdržiaval v zahraničí. Poplatník si v zmysle zákona nárok na odpustenie poplatku uplatňuje za každé zdaňovacie obdobie zvlášť.

Podkladom pre odpustenie poplatku je:

* 1. potvrdenie o štúdiu v zahraničí počas celého zdaňovacieho obdobia, alebo
  2. potvrdenie od zamestnávateľa o dobe trvania práce počas celého zdaňovacieho obdobia mimo územia SR (nie pracovná zmluva), alebo
  3. doklad o platení zálohovej platby podľa platnej legislatívy príslušného štátu za príslušné obdobie (daň z príjmov, miestne dane) alebo doklad o vyúčtovaní tejto dane za príslušné zdaňovacie obdobie, alebo
  4. doklad vecne príslušného úradu o pobyte v zahraničí (úrad prihlasovania obyvateľstva, rezidentské povolenie, potvrdenie o evidencii poplatníka v zozname nezamestnaných v zahraničí, potvrdenie o poberaní príspevku na dieťa v zahraničí), alebo
  5. čestné vyhlásenie poplatníka s overeným podpisom v mieste pobytu v zahraničí, v ktorom budú uvedené identifikačné údaje o poplatníkovi a dĺžka doby neprítomnosti poplatníka, alebo
  6. podklad, z ktorého jednoznačne a nespochybniteľne vyplýva neprítomnosť poplatníka v obcí Petkovce počas celého zdaňovacieho obdobia.

V prípade, že potvrdenie nie je v slovenskom alebo českom jazyku, je potrebné predložiť aj preklad do slovenského jazyka (nevyžaduje sa úradný preklad). Podklad musí byť vystavený v príslušnom zdaňovacom období.

1. Poplatníkom nie je osoba, ktorá je umiestnená v zariadení sociálnych služieb pobytovou formou, v reedukačnom zariadení, v detskom domove, vo výkone väzby alebo vo výkone trestu odňatia slobody na základe oznámenia a predložených podkladov vystavených v príslušnom zdaňovacom období. Podkladom na preukázanie tejto skutočnosti je potvrdenie o umiestnení v takomto zariadení.
2. Ak z predložených podkladov tohto nariadenia jednoznačne a nespochybniteľne nevyplýva počet dní neprítomnosti poplatníka v obci Petkovce, správca dane môže vyzvať poplatníka na doplnenie, resp. na predloženie iného podkladu. Poplatník je povinný na výzvu správcu dane v stanovenej lehote predložiť iný podklad, z ktorého jednoznačne a nespochybniteľne vyplýva počet dní neprítomnosti poplatníka v obci Petkovce.
3. Na výzvu správcu dane je poplatník povinný predložiť k nahliadnutiu originál podkladov uvedených v § 6 tohto nariadenia.

**§ 7**

**Zrušujúce ustanovenia**

Dňom nadobudnutia účinnosti tohto nariadenia sa zrušuje Všeobecne záväzné nariadenie č. 1/2023 OBCE PETKOVCE o miestnom poplatku za komunálny odpad a drobné stavebné odpady.

§ 8

Záverečné ustanovenia

1. Návrh Všeobecne záväzného nariadenia obce Petkovce č. 4/2024 o miestnom poplatku za komunálne odpady a drobné stavebné odpady bol zverejnený na pripomienkovanie vyvesením na úradnej tabuli, centrálnej úradnej elektronickej tabuli a webovom sídle obce Petkovce dňa .....11.2024 a zvesený dňa ...........2024.
2. Všeobecne záväzné nariadenie obce Petkovce č. 4/2024 o miestnom poplatku za komunálne odpady a drobné stavebné odpady bolo schválené na zasadnutí Obecného zastupiteľstva obce Petkovce dňa ...........2024 uznesením č. ........./2024.
3. Všeobecne záväzné nariadenie obce Petkovce č. 4/2024 o miestnom poplatku za komunálne odpady a drobné stavebné odpady bolo vyhlásené vyvesením na úradnej tabuli, centrálnej úradnej elektronickej tabuli a webovom sídle obce Petkovce dňa ..................... a zvesený dňa.....
4. Všeobecne záväzné nariadenie obce Petkovce č. 4/2024 o miestnom poplatku za komunálne odpady a drobné stavebné odpady nadobúda účinnosť dňa 01.01.2025.

.............................................

Ing. Anna Kleinová

### starostka obce

1. § 77 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov [↑](#footnote-ref-1)
2. 77 ods. 5 písm. a) zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov [↑](#footnote-ref-2)